Η έρευνα και η εκμετάλλευση των υδρογονανθράκων υπό τα διεθνή και ενωσιακά πρότυπα και την περιβαλλοντική δέσμευση.
Creators: name: Χριστοδούλου, Βασιλική Κωνσταντίνου
Publisher: name: Aristotle University of Thessaloniki
Year: 2021
Subjects: Έρευνα και Εκμετάλλευση
Υδρογονάνθρακες
Περιβάλλον
Exploration and Exploitation
Hydrocarbons
Environment

description: Οι σύγχρονες γεωπολιτικές εξελίξεις αλλά και η διείσδυση της παγκοσμιοποίησης στον τομέα της οικονομίας, καθιστούν επιτακτική την ανάγκη για συνεργασία μεταξύ των κρατών μελών σε ποικίλους κλάδους , μεταξύ των οποίων και ο κλάδος της ενέργειας. Μπορεί στην καθημερινή φρασεολογία η ενέργεια να εκλαμβάνεται ως μια πράξη ή μια δραστηριότητα κάποιου, στη φυσική επιστήμη να ορίζεται ως η ικανότητα ενός σώματος/ ενός συστήματος να παράγει έργο, για τις οικονομικές και νομικές όμως επιστήμες η ενέργεια αποτελεί έναν πολύτιμο πόρο. Πρόκειται μάλιστα για ένα πόρο περιορισμένο, καθώς τα αποθέματα των πρωτογενών πόρων είναι συγκεκριμένα και εξαντλήσιμα. Για την κάλυψη, έτσι, των ενεργειακών αναγκών όλων των κρατών , είναι απαραίτητη η σύμπραξη με βάση ορισμένους κανόνες και συμβατικούς τύπους, όπως αυτοί έχουν διαμορφωθεί από την διεθνή πρακτική. Η Ελληνική Πολιτεία, ως μέρος της διεθνούς κοινότητας με αυξημένη γεωπολιτική ισχύ λόγω αφενός της γεωγραφικής της θέσης και αφετέρου του πλούσιου υπεδάφους της, έχει δραστηριοποιηθεί σε έναν ικανοποιητικό βαθμό προς αυτήν την κατεύθυνση. Σκοπός , λοιπόν, αυτής της εργασίας είναι να παρατεθεί καταρχάς το νομικό πλαίσιο που διέπει τη συμβατική πρακτική έρευνας και εκμετάλλευσης υδρογονανθράκων τόσο σε διεθνές επίπεδο όσο και σε ενωσιακό επίπεδο. Στη συνέχεια, θα ακολουθήσει αναλυτική περιγραφή των νομοθετικών ρυθμίσεων και της διοικητικής οργάνωσης του τομέα των υδρογονανθράκων σε εθνικό επίπεδο. Στο δεύτερο μέρος της εργασίας θα εξεταστεί το ειδικότερο ζήτημα της προστασίας του περιβάλλοντος , το οποίο είναι άρρηκτα συνδεδεμένο με κάθε ενεργειακή δραστηριότητα που εγκυμονεί κινδύνους, καθώς και την ευθύνη που ιδρύεται σε περίπτωση περιβαλλοντικών επιπτώσεων.
description: Modern geopolitical developments as well as the penetration of globalization in the field of economy, make urgent the need for cooperation between Member States in various sectors, including the energy sector. In everyday phraseology energy can be perceived as an act or activity of someone, in natural science it is defined as the ability of a body / system to produce work, but for economics and law the energy is a valuable resource. In fact, it is a limited resource, as the reserves of primary resources are specific and exhaustive. Thus, in order to meet the energy needs of all states, it is necessary to enter into a partnership based on certain rules and conventional formulas, as they have been formulated by international practice. The Greek State, as part of the international community with increased geopolitical power due on the one hand to its geographical position and on the other hand to its rich subsoil, has been active to a satisfactory degree in this direction. The purpose of this paper is therefore to first set out the legal framework governing the conventional practice of hydrocarbon exploration and exploitation at both international and EU level. This will be followed by a detailed description of the legislation and the administrative organization of the hydrocarbon sector at national level. The second part of the work will address the specific issue of environmental protection, which is inextricably linked to any energy activity that carries risks, as well as the liability established in the event of environmental impact.